Bali (ostrov)

Bali je najzápadnejší ostrov zo súostrovia Malé Sundy a zároveň jedna z provincií Indonézie. Nachádza sa východne od Jávy a západne od Lomboku. Celkovo žije na ostrove 4 362 000 (v roku 2019) obyvateľov. Provincia Bali je zložená z ostrova Bali a niekoľkých menších ostrovov najmä Nusa Penida, Nusa Lembongan a Nusa Ceningan. Provinčné hlavné mesto Denpasar je najviac obývané mesto v súostroví Malé Sundy a druhé najväčšie po Makassare vo východnej Indonézii. Bali je jediná provincia v Indonézii s majoritou hinduistov, až 83,5% obyvateľstva sú balijskí hinduisti. Ostrov Bali je hlavná turistická destinácia Indonézie s významným nárastom turizmu už od 80. rokov 20. storočia. S turizmom spojený obchod tvorí až 80 % ekonomiky. Bali je známy svojim vysoko rozvinutým umením, zahŕňajúcim tradičný a moderný tanec, sochárstvo, maľbu, kože, kovoobrábanie a hudbu. Indonézsky medzinárodný filmový festival sa koná každý rok na Bali. Niektoré významné medzinárodné udalosti sa konali tiež na Bali, napríklad Miss World 2013 a 2018, Výročné zasadnutia Medzinárodného menového fondu a Skupina Svetovej banky. Iné projekty Commons ponúka multimediálne súbory na tému Bali (ostrov)